b'\n_START_ARTICLE_\nAmbuazas\n_START_SECTION_\nPaveldas\n_START_PARAGRAPH_\nAmbuazas pasi\xc5\xbeymi turtingu istoriniu ir architekt\xc5\xabriniu pavedu. Miesto \xc4\xaf\xc5\xbeymyb\xc4\x97\xc2\xa0\xe2\x80\x93 gynybin\xc4\x97 v\xc4\x97lyvosios gotikos Ambuazo karali\xc5\xb3 pilis, pastatyta 1498\xc2\xa0m. Luaros pakrant\xc4\x97je ital\xc5\xb3 meistr\xc5\xb3 (XVI a. perstatyta). Prie pilies esan\xc4\x8dioje \xc5\xa0v. Huberto koply\xc4\x8dioje palaidotas \xc5\xbeymus dailininkas Leonardas da Vin\xc4\x8dis. Taip pat mieste yra XII-XVIII a. \xc5\xa0v. Dionizo ir gotikin\xc4\x97 XV a. \xc5\xa0v. Florentino ba\xc5\xbeny\xc4\x8dios, XV a. Klo-Lius\xc4\x97 r\xc5\xabmai, kuriuose nuo 1516\xc2\xa0m. iki savo mirties (1519\xc2\xa0m.) gyveno Leonardas da Vin\xc4\x8dis. Taip pat yra XVI a. rotu\xc5\xa1\xc4\x97, XV\xe2\x80\x93XVII a. gyvenamieji namai.\n_START_SECTION_\nIstorija\n_START_PARAGRAPH_\nMiestas ra\xc5\xa1ytiniuose \xc5\xa1altiniuose minimas nuo 504\xc2\xa0m., tada buvo vadinamas Ambatija. \xc4\x8cia Chlodvigas ir vizigotai pasira\xc5\xa1\xc4\x97 taik\xc4\x85 su overnie\xc4\x8diais. Nuo VI a. miestas buvo T\xc5\xabro vyskupo valda. 1446\xc2\xa0m. galutinai prijungtas prie Pranc\xc5\xabzijos, buvo Valua dinastijos karali\xc5\xb3 rezidencija. Ambuaze paskutinius savo gyvenimo metus praleido ir dal\xc4\xaf k\xc5\xabrini\xc5\xb3 suk\xc5\xabr\xc4\x97 Leonardas da Vin\xc4\x8dis. 1560\xc2\xa0m. hugenotai sureng\xc4\x97 Ambuazo s\xc4\x85moksl\xc4\x85 su siekiu nuversti Pranc\xc5\xabzijos monarchij\xc4\x85. 1847\xe2\x80\x931852\xc2\xa0m. Ambuaze kalintas kovotojas u\xc5\xbe Al\xc5\xbeyro nepriklausomyb\xc4\x99 Abdas al Kadyras.'